CELEX: 32013R0619
Language: hu
Date: 2013-06-26 00:00:00
Title: A Bizottság 619/2013/EU végrehajtási rendelete ( 2013. június 26. ) a Franciaország, Görögország, Málta, Olaszország vagy Spanyolország lobogója alatt közlekedő vagy ott lajstromozott erszényes kerítőhálós hajók által az Atlanti-óceánon a nyugati hosszúság 45°-tól keletre és a Földközi-tengeren folytatott, kékúszójú tonhalra irányuló halászat tilalmáról

27.6.2013   
            
            
               HU
            
            
               Az Európai Unió Hivatalos Lapja
            
            
               L 175/43
            
         A BIZOTTSÁG 619/2013/EU VÉGREHAJTÁSI RENDELETE
   (2013. június 26.)
   a Franciaország, Görögország, Málta, Olaszország vagy Spanyolország lobogója alatt közlekedő vagy ott lajstromozott erszényes kerítőhálós hajók által az Atlanti-óceánon a nyugati hosszúság 45°-tól keletre és a Földközi-tengeren folytatott, kékúszójú tonhalra irányuló halászat tilalmáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politika szabályainak betartását biztosító közösségi ellenőrző rendszer létrehozásáról szóló, 2009. november 20-i 1224/2009/EK tanácsi rendeletre (1) és különösen annak 36. cikke (2) bekezdésére,
   mivel:
   
               (1)
            
            
               Az uniós vizeken, valamint a nemzetközi tárgyalások vagy megállapodások hatálya alá tartozó bizonyos halállományok és halállománycsoportok tekintetében az uniós hajók számára egyes nem uniós vizeken rendelkezésre álló halászati lehetőségeknek a 2013. évre történő meghatározásáról szóló, 2013. január 21-i 40/2013/EU tanácsi rendelet (2) meghatározza az európai uniós halászhajók és csapdák által az Atlanti-óceánon a nyugati hosszúság 45°-tól keletre és a Földközi-tengeren 2013-ban kifogható kékúszójútonhal-mennyiséget.
            
         
               (2)
            
            
               A kékúszójú tonhalra vonatkozóan az Atlanti-óceán keleti részén és a Földközi-tengeren alkalmazandó többéves helyreállítási tervről, a 43/2009/EK rendelet módosításáról és az 1559/2007/EK rendelet hatályon kívül helyezéséről szóló, 2009. április 6-i 302/2009/EK tanácsi rendelet (3) előírja, hogy a tagállamoknak tájékoztatniuk kell a Bizottságot a 24 métert meghaladó hosszúságú hajóik számára kiosztott egyéni kvótákról. A 24 méternél kisebb halászhajók és a csapdák esetében a tagállamok kötelesek értesíteni a Bizottságot legalább a termelői szervezeteknek vagy a hasonló halászeszközökkel halászó hajócsoportoknak kiosztott kvótáról.
            
         
               (3)
            
            
               A közös halászati politika egyik célja a halászati ágazat hosszú távú életképességének biztosítása az élő vízi erőforrásoknak az elővigyázatosság elve szerinti megközelítésen alapuló, fenntartható kiaknázása révén.
            
         
               (4)
            
            
               Az 1224/2009/EK tanácsi rendelet 36. cikkének (2) bekezdésével összhangban amennyiben a Bizottság a tagállamok által szolgáltatott adatok vagy a birtokában lévő egyéb információk alapján megállapítja, hogy az Európai Unió, valamely tagállam vagy tagállamok valamely csoportja rendelkezésére álló halászati lehetőségek egy vagy több halászeszköz vagy flotta tekintetében kimerültek, arról tájékoztatja az érintett tagállamo(ka)t, és az érintett területre, halászeszközre, állományra, állománycsoportra vagy a konkrét halászati tevékenységekben érintett flottára vonatkozóan a halászati tevékenységeket megtiltja.
            
         
               (5)
            
            
               A Bizottság rendelkezésére álló adatok alapján úgy tűnik, hogy az Atlanti-óceánon a nyugati hosszúság 45°-tól keletre és a Földközi-tengeren a kékúszójú tonhal tekintetében a Franciaország, Görögország, Málta, Olaszország vagy Spanyolország lobogóját viselő vagy ott lajstromozott erszényes kerítőhálós hajók számára megállapított halászati lehetőségeket kimerítettnek kell tekinteni.
            
         
               (6)
            
            
               2013. június 3-án, 5-én, 8-án és 17-én Franciaország arról tájékoztatta a Bizottságot, hogy a 2013. évi kékúszójútonhal-halászatban részt vevő 17 erszényes kerítőhálós hajó halászati tevékenységét a következők szerint leállította: 10 hajó esetében június 3-i hatállyal, 4 hajó esetében június 5-i hatállyal, 2 hajó esetében június 8-i hatállyal, a fennmaradó 1 hajó esetében pedig június 17-i hatállyal; fentiek eredményeként 2013. június 17-én 17 óra 22 perctől minden tevékenységre tilalom van érvényben.
            
         
               (7)
            
            
               2013. június 3-án Görögország arról tájékoztatta a Bizottságot, hogy a 2013. évi kékúszójútonhal-halászatban részt vevő erszényes kerítőhálós hajó halászati tevékenységét 2013. június 3-án 8 óra 00 perctől leállította.
            
         
               (8)
            
            
               2013. június 13-án Olaszország arról tájékoztatta a Bizottságot, hogy a 2013. évi kékúszójútonhal-halászatban részt vevő 12 erszényes kerítőhálós hajó halászati tevékenységét a következők szerint leállította: 4 hajó esetében június 5-i hatállyal, 4 hajó esetében június 6-i hatállyal, 3 hajó esetében június 9-i hatállyal és a fennmaradó 1 hajó esetében június 13-i hatállyal; fentiek eredményeként 2013. június 13-án 15 óra 27 perctől minden tevékenységre tilalom van érvényben.
            
         
               (9)
            
            
               2013. június 8-án Málta arról tájékoztatta a Bizottságot, hogy a 2013. évi kékúszójútonhal-halászatban részt vevő erszényes kerítőhálós hajó halászati tevékenységét 2013. június 8-án 21 óra 56 perctől leállította.
            
         
               (10)
            
            
               2013. június 3-án és június 17-én Spanyolország arról tájékoztatta a Bizottságot, hogy a 2013. évi kékúszójútonhal-halászatban részt vevő 6 erszényes kerítőhálós hajó halászati tevékenységét a következők szerint leállította: 5 hajó esetében június 3-i hatállyal, a fennmaradó 1 hajó esetében pedig június 17-i hatállyal; ezek eredményeként 2013. június 17-én 00 óra 00 perctől minden tevékenységre tilalom van érvényben.
            
         
               (11)
            
            
               A Franciaország, Görögország, Málta, Olaszország és Spanyolország által hozott, fent említett intézkedések sérelme nélkül szükséges, hogy a Bizottság megerősítse az érintett uniós tagállamok lobogója alatt közlekedő vagy azokban lajstromozott erszényes kerítőhálós hajók számára elrendelt, a kékúszójú tonhalnak az Atlanti-óceánon a nyugati hosszúság 45°-tól keletre és a Földközi-tengeren történő halászatára vonatkozó tilalmat, amely Franciaország esetében legkésőbb 2013. június 17-én 17 óra 22 perctől, Görögország esetében legkésőbb 2013. június 3-án 08 óra 00 perctől, Olaszország esetében legkésőbb 2013. június 13-án 15 óra 27 perctől, Málta esetében legkésőbb 2013. június 8-án 21 óra 56 perctől, Spanyolország esetében pedig legkésőbb 2013. június 17-én 00 óra 00 perctől van érvényben.
            
         ELFOGADTA EZT A RENDELETET:
   1. cikk
   Az Atlanti-óceánon a nyugati hosszúság 45°-ától keletre és a Földközi-tengeren a Franciaország lobogója alatt közlekedő vagy ott lajstromozott erszényes kerítőhálós hajók számára legkésőbb 2013. június 17-én 17 óra 22 perctől tilos a kékúszójú tonhal halászata.
   Az e hajók által ezen időponttól kezdve kifogott kékúszójú tonhalakat tilos a fedélzeten tárolni, ketrecekben hizlalni vagy tenyészteni, átrakni, áthelyezni és kirakodni.
   2. cikk
   Az Atlanti-óceánon a nyugati hosszúság 45°-ától keletre és a Földközi-tengeren a Görögország lobogója alatt közlekedő vagy ott lajstromozott erszényes kerítőhálós hajók számára 2013. június 3-án 08 óra 00 perctől tilos a kékúszójú tonhal halászata.
   Az e hajók által ezen időponttól kezdve kifogott kékúszójú tonhalakat tilos a fedélzeten tárolni, ketrecekben hizlalni vagy tenyészteni, átrakni, áthelyezni és kirakodni..
   3. cikk
   Az Atlanti-óceánon a nyugati hosszúság 45°-ától keletre és a Földközi-tengeren az Olaszország lobogója alatt közlekedő vagy ott lajstromozott erszényes kerítőhálós hajók számára legkésőbb 2013. június 13-án 15 óra 27 perctől tilos a kékúszójú tonhal halászata.
   Az e hajók által ezen időponttól kezdve kifogott kékúszójú tonhalakat tilos a fedélzeten tárolni, ketrecekben hizlalni vagy tenyészteni, átrakni, áthelyezni és kirakodni..
   4. cikk
   Az Atlanti-óceánon a nyugati hosszúság 45°-ától keletre és a Földközi-tengeren a Málta lobogója alatt közlekedő vagy ott lajstromozott erszényes kerítőhálós hajók számára 2013. június 8-án 21 óra 56 perctől tilos a kékúszójú tonhal halászata.
   Az e hajók által ezen időponttól kezdve kifogott kékúszójú tonhalakat tilos a fedélzeten tárolni, ketrecekben hizlalni vagy tenyészteni, átrakni, áthelyezni és kirakodni.
   5. cikk
   Az Atlanti-óceánon a nyugati hosszúság 45°-ától keletre és a Földközi-tengeren a Spanyolország lobogója alatt közlekedő vagy ott lajstromozott erszényes kerítőhálós hajók számára legkésőbb 2013. június 17-én 00 óra 00 perctől tilos a kékúszójú tonhal halászata.
   Az e hajók által ezen időponttól kezdve kifogott kékúszójú tonhalakat tilos a fedélzeten tárolni, ketrecekben hizlalni vagy tenyészteni, átrakni, áthelyezni és kirakodni.
   6. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. június 26-án.
      
         
            a Bizottság részéről, az elnök nevében,
         Maria DAMANAKI
         
            a Bizottság tagja
         
      
   
   
      (1)  HL L 343., 2009.12.22., 1. o.
   
      (2)  HL L 23., 2013.1.25., 1. o.
   
      (3)  HL L 96., 2009.4.15., 1. o.